पालिका पर समस्याओं की अनदेखी का आरोप
शाहपुरा | भाजपाके दो पार्षदों ने नगर पालिका प्रशासन पर कस्बे की समस्याओं के समाधान उनके वार्डों की अनदेखी करने आरोप लगाया है। दोनों ने चेतावनी दी है कि सात दिन में कार्य प्रणाली में सुधार नहीं किया तो भाजपा पार्षद आंदोलन करेंगे। वार्ड 8 के पार्षद जसमेंद्र सिंह वार्ड 9 के पार्षद जगदीश सिंह गांचा ने बताया कि नगर पालिका क्षेत्र में यह दोनों वार्ड काफी बड़े हैं। पालिका प्रशासन वर्तमान में उनके वार्डों में ही ज्यादा भूखंडों का विक्रय कर रहा है। इसके बावजूद जानबूझकर उनके वार्डों की अनदेखी की जा रही है। बोर्ड कांग्रेस का होने से यह किया जा रहा है। दोनों पार्षदों ने पालिका अध्यक्ष, ईओ, स्थानीय प्रशासन और विधानसभा अध्यक्ष को पत्र लिखा है। इसमें यह आरोप लगाया गया है। पार्षदों ने बताया कि दोनों वार्डों की सीमा क्षेत्र में स्थित मुखर्जी उद्यान में झूले-चकरी अभी तक नहीं लगाए गए हैं। इसी क्षेत्र में बस स्टैंड का संचालन भी शुरू नहीं किया जा रहा है। रोड लाइट भी बंद है। कई कॉलोनियों में अंधेरा है। सेटेलाइट चिकित्सालय के पिछवाड़े गंदे पानी की निकासी की कोई समुचित व्यवस्था नहीं होने से बस्तियों में मच्छरों की भरमार हो गई है। श्मशान भूमि से अतिक्रमण हटाकर वहां सौंदर्यीकरण करने की मांग करने के बाद भी अतिक्रमण नहीं हटाए जा रहे हैं। इससे अंतिम संस्कार करने आने वालों को परेशानी उठानी पड़ रही है।
^अनदेखी का सवाल ही नहीं है। पालिका प्रशासन समाधान के मामले में सभी समस्याओं को प्राथमिकता देती है। बस स्टैंड संचालन का मामला पुलिस परिवहन विभाग से जुड़ा है। शेष समस्याओं के समाधान में कहीं कोई दिक्कत है, तो पालिका अधिकारियों को मौके पर भेजकर उनका निराकरण कराया जाएगा। किरणतोषनीवाल, अध्यक्ष नगर पालिका
hin_Deva hin_Deva hin_Deva